ทำไมต้อง 4K
หลังจากที่ฟุตบอลลีกต่างประเทศยอดนิยมทยอยปิดฤดูกาล กันไปเรื่อยๆ,ทำให้ตอนนี้กำลังเข้าสู่โหมดบรรยากาศของฟุตบอลโลก รอบ สุดท้าย รัสเซีย 2018 อย่างเต็มตัว,ซึ่งในส่วนของการถ่ายทอดสด นั้น แน่นอนแหละว่าประชาชนชาวไทยจะได้รับชมศึกเวิลด์คัพครั้งนี้กันแบบฟรีๆ (อีกครั้ง) ทั้งประเทศ ผ่านทาง 3 ช่องทีวีดิจิทัล ทั้งทรูโฟร์ยู (ช่อง 24), อมรินทร์ ทีวี (ช่อง 34) และ ททบ.5 หรือช่อง 5 ที่เราๆคุ้นเคย กันนั่นเอง,โดยในส่วนของทรูโฟร์ยู (ช่อง 24) ซึ่งเดิมออกอากาศในระบบภาพสแตนดาร์ด เดฟินิชัน (SD) หรือช่องความคมชัดปกตินั้น ทางทรูวิชั่นส์ได้ดำเนินการทำเรื่องไปยัง กสทช. ขอปรับความละเอียดของช่องเป็นกรณีพิเศษ ให้เป็นระบบไฮเดฟินิชัน (HD) หรือระบบภาพความคมชัดสูง เพื่ออรรถรสในการชมฟุตบอลโลกของคนไทยทั้งประเทศ,คาดว่าเรื่องนี้ไม่น่ามีปัญหา ไหนๆรัฐก็ช่วยมาจนสุดๆแล้ว เรื่องนี้จิ๊บจ๊อยมาก,แต่สิ่งที่เป็นปัญหามาจนถึงนาทีนี้ยังเคลียร์กันไม่ลงตัว คือเรื่องของผังการถ่ายทอดสด,ช่องไหนจะถ่ายคู่ไหน ยังแบ่งกันไม่ลงตัว ซึ่ง ดูแล้วก็คงจะชุลมุนฝุ่นตลบกันต่อไปอีกพอสมควร,เชื่อว่าการถ่ายทอดสดคู่เปิดสนามระหว่างรัสเซีย กับซาอุดีอาระเบีย ในคืนวันที่ 14 มิ.ย.พร้อมๆกัน,ทั้ง 3 ช่องนั้น เป็นการตัดปัญหา เพื่อแก้สถานการณ์เบื้องต้นให้ทันวันแถลงข่าวการถ่ายทอดสดอย่างเป็นทางการที่มีขึ้นไปเมื่อวันก่อน,จากนี้คงต้องติดตามกันอย่างใกล้ชิด เกี่ยวกับผังการถ่ายทอดสด เพราะเชื่อเหลือเกินว่าแฟนบอลก็คงจะอยากรู้ให้เร็วที่สุดเพื่อเตรียมตัวรับชมกันชนิดใจจดใจจ่อ,และถ้าเป็นทรงนี้ก็มีโอกาสสูงที่ทั้ง 3 ช่องจะถ่ายทอดสดในรอบชิงชนะเลิศพร้อมๆกันอีก,เกี่ยวกับเรื่องการถ่ายทอดสด พอดิบพอดีที่เมื่อวันก่อนผมได้รับเชิญให้เข้าร่วมงานแถลงข่าว ทรูวิชั่นส์ เอาใจแฟนบอลดูสด บอลโลกฟีฟ่า 2018 ชัดสุดแบบ 4K ULTRA HD,ฟังรายละเอียดแล้วน่าสนใจเป็นอย่างยิ่ง โดยเฉพาะแฟนฟุตบอลตัวยงที่ชื่นชอบเทคโนโลยีด้วยในขณะเดียวกัน,ทรูวิชั่นส์ ให้รายละเอียดว่า 4K เป็นระบบภาพที่คมชัดมากที่สุดเท่าที่เคยมีมา และยังเป็นเทคโนโลยีล่าสุดที่ใช้ได้จริงในโลกปัจจุบันด้วย,ระบบ 4K ULTRA HD มีความคมชัดสูงกว่า ระบบมาตรฐานเดิมถึง 20 เท่า และชัดกว่าระบบ ไฮ-เดฟินิชัน (HD) 4 เท่า ทำให้ผู้ชมได้สัมผัสถึงความสมจริงได้ทุกมิติ โดยเฉพาะใน มุมลึก ซึ่งความละเอียดในระบบอื่นไม่สามารถทำให้เห็นได้,อย่างไรก็ตาม การรับชมระบบ 4K ULTRA HD ครั้งนี้ มีเงื่อนไข 3 ประการ ที่ผู้สนใจจำเป็นต้องมี และจำเป็นต้องทำ,1.ต้องเป็นสมาชิกของทรูวิชั่นส์ 2.ต้องมีกล่องรับสัญญาณ 4K โดยเฉพาะ และ 3.ต้องมีโทรทัศน์ที่รองรับระบบ 4K,แต่เห็นอย่างนี้อย่างเพิ่งคิดว่ามันจะยุ่งยากนะครับ เพราะเงื่อนไข 2 ข้อแรก ผู้ที่สนใจสามารถ จัดการได้ง่ายดาย,เพียงแค่การโทรศัพท์ไปคุยกับทรูวิชั่นส์กริ๊งเดียวเท่านั้น ส่วนเงื่อนไขข้อสุดท้ายนั้น คงต้องไปจัดการด้วยตัวเอง,หากใครอยากเปิดประสบการณ์ในการรับชมฟุตบอลที่น่าตื่นตาตื่นใจมากกว่าเดิม ก็คงต้องรีบจัดการหน่อย เพราะได้ข่าวมาว่ากล่องรับสัญญาณ 4K ในลอตแรกนี้มีเพียงแค่ 10,000 เท่านั้น,เราจะได้เห็นอะไรมากกว่าที่เคยเห็น นั่นเป็นที่มาของคำถามที่ว่า,ทำไมต้องดูฟุตบอลโลก 2018 ในระบบ 4K.,พาวเวอร์บอมบ์
ทำให้ตอนนี้กำลังเข้าสู่โหมดบรรยากาศของฟุตบอลโลก รอบ สุดท้าย รัสเซีย 2018 อย่างเต็มตัว
ฟุตบอลโลก,ฟุตบอลโลก 2018,ถ่ายทอดสด,เรียงหน้าชน,พาวเวอร์บอมบ์